Täiesti masendav. Ei, mitte see, et valija on rääkinud ja sedapidi otsustanud  Tallinnas. Selle otsusega tuleb elada ja kaotajad saavad vigu otsida ainult peeglist. Järgneva nelja aasta jooksul tuleb selle otsuse baasilt tööd teha täpselt nii hästi kui võimalik. Ka opositsioonis on võimalik hästi tööd teha. Kui Keskerakond teeb sotsidele Tallinnas koostööettepaneku, siis tuleb seda kaaluda, läbi rääkida ja otsustada tingimuste, mitte eelarvamuste, emotsioonide baasilt. Nõrk tugeva kõrval on täna kindlasti parem kui tugev üksinda. Tallinn, Eesti, ei ole tegelikult valmis ühe partei  võimuks mistahes omavalitsuses. Valija ilmselgelt on, erakonnad ei ole.